**ტენდერი ელ. სამუშაოების შესრულებაზე**

თარიღი: 13 მარტი 2023

# ელ. სამუშაოების შესრულება

სარჩევი

[*ელ. სამუშაოების შესრულება* 1](#_Toc127883467)

[1) შესავალი და ზოგადი ინფორმაცია 2](#_Toc127883468)

[2) ზოგადი პირობები 2](#_Toc127883469)

[3) კომუნიკაცია და ინფორმაციის მოთხოვნა 3](#_Toc127883470)

[4) სატენდერო წინადადების ფორმატი 4](#_Toc127883471)

[5) სამუშაოების ზოგადი აღწერა და დამატებითი მოთხოვნები 4](#_Toc127883472)

[6) გეგმა-გრაფიკი/შესრულების ვადები 5](#_Toc127883473)

[7) საგარანტიო პირობები 5](#_Toc127883474)

[8) კომერციული წინადადება 6](#_Toc127883475)

[9) შეფასების პროცესი 8](#_Toc127883476)

[10) დამატება ცვლილება 8](#_Toc127883477)

[11) შრომის უსაფრთხოება 8](#_Toc127883478)

[12) სამუშაო ხარისხის კონტროლი და ზედამხედველობა 8](#_Toc127883479)

[14) დოკუმენტაცია და კონფიდენციალურობა 12](#_Toc127883480)

[15) სამუშაოების შესრულების გარანტია, პროექტის და სამუშაოების დაზღვევა, საგარანტიო პირობების შესრულების ვალდებულება 12](#_Toc127883481)

[16) დამატებითი მოთხოვნები 13](#_Toc127883482)

# შესავალი და ზოგადი ინფორმაცია

შპს მესტიაჭალა ენერჯი (ს/კ405539252) აცხადებს ტენდერს ელ. სამუშაოების შესრულებაზე. დამკვეთი იწვევს კვალიფიციურ კომპანიებს დაინტერესების შემთხვევაში გამოაგზავნონ სატენდერო წინადადება.

სატენდერო დოკუმენტაცია მოიცავს:

* ტენდერში მონაწილეობის წესებს
* გაუთქმელობის შეთანხმებას
* დანართი №1 ტექნიკური მონაცემები მონაწილის შესახებ
* დანართი №2 ფინანსური მონაცემები მონაწილე კომპანიის შესახებ
* დანართი №3 გამოცდილება, შესრულებული და მიმდინარე სამუშაოების ჩამონათვალი
* დანართი №4 ტექნიკური დავალება
* დანართი №5 ხარჯთაღრიცხვა

# ზოგადი პირობები

1) დამკვეთი უფლებამოსილია მიიღოს ან უარყოს ნებისმიერი „სატენდერო წინდადება“, განახორციელოს შეკვეთის განთავსება ნაწილობრივ ან სრულად, წინამდებარე დოკუმენტის განფასების მიხედვით.

2) დამკვეთი დამოუკიდებლად მოახდენს სატენდერო წინადადების შეფასებას და მიიჩნევს მას, როგორც მოთხოვნების შესაბამისს ან არასრულს.

3) დამკვეთი უფლებამოსილი აწარმოოს პრეტენდენტებთან დამატებითი კომუნიკაცია დაზუსტების მიზნით. დამკვეთი არ არის ვალდებული გაუზიაროს სხვა მონაწილეებს, რომელიმე კონკრეტული პრეტენდენტისგან მიღებული მონაცემები. ნებისმიერი დამატებითი ინფორმაციის გაზიარება, რომელიც საჭიროა წინადადების მოსამზადებლად დამკვეთის მხრიდან განხორციელდება ყველა პრეტენდენტის მიმართ ერთდროულად.

4) დამკვეთის მხრიდან სატენდერო წინადადების შერჩევა განპირობებული იქნება გამოცდილების, კვალიფიკაციის, ტექნიკური წარმადობის, ხარისხის, შესრულების ვადების, საგარანტიო პირობების, ან სხვა რომელიმე კრიტერიუმის საფუძველზე და არა მხოლოდ ყველაზე დაბალი ფასის მიხედვით.

5) ფინანსური წინადადებიდან გამომდინარე დამკვეთი უფლებამოსილია მოახდინოს გარკვეული კომპონენტების შეცვლა/ჩანაცვლება ან ამოღება წინასწარ განსაზღვრული ჩამონათვალიდან, ასევე აწარმოოს მოლაპარაკება დამკვეთის მოთხოვნების სრული შესაბამისობის მისაღწევად.

6) ტენდერის დასრულების თარიღის გასვლის შემდეგ, დამკვეთი არაა ვალდებული მიღებულ სატენდერო წინადადებაზე აწარმოოს მოლაპარაკება ან განათავსოს შეკვეთა ასეთი წინადადების წარმდგენ პრეტენდენტთან.

7) იმ შემთხვევაში, თუ წარმატებული პრეტენდენტი ვერ შესძლებს სატენდერო წინადადებაში წარმოდგენილი პირობების დაცვას, დამკვეთი უფლებამოსილია გაუქმოს შეკვეთა/კონტრაქტი შერჩეულ კომპანიასთან საჯარიმო სანქციების გარეშე დამკვეთის მიმართ, და გადასცეს დაკვეთა სხვა პრეტენდენტს ან გაუქმოს ტენდერი.

8) სატენდერო წინადადება არ წარმოადგენს დაკვეთის შეთანხმებას, პრეტენდენტის მიერ წინადადების წარდგენა ნებაყოფლობითია.

9) სატენდერო წინადადების წარდგენით პრეტენდენტი ადასტურებს, რომ ის გაეცნო ტენდერის ყველა მოთხოვნას და ვალდებულია დაიცვას ყველა ეს პირობა, დამკვეთის მხრიდან სატენდერო წინადადების მიღების შემთხვევაში. სატენდერო წინადადების მომზადებასთან და წარდგენასთან დაკავშირებული ყველა ხარჯი ეკისრება პრეტენდენტს, მიუხედავად იმისა, რომ მიღებული იქნება ეს წინადადება თუ არა დამკვეთის მხრიდან.

10) სატენდერო წინადადება ხელმოწერილი უნდა იქნას უფლებამოსილი პირის მიერ. წინადადებაში დაფიქსირებული უნდა იქნას საკონტაქტო პირი, რომელიც უფლებამოსილი იქნება მოლაპარაკებების წარმოებაზე ტენდერში მონაწილე კომპანიის მხრიდან.

***მითითებები ტენდერში მონაწილეთათვის***

* 1. ტენდერში მონაწილემ უნდა წარადგინოს წერილობითი დასტური ტენდერში მონაწილეობასთან დაკავშირებით და ხელმოწერილი გაუთქმელობის შეთანხმება, ტენდერის გამოცხადებიდან 5 (ხუთი) სამუშაო დღის მანძილზე.
  2. სატენდერო წინადადება წარდგენილი უნდა იქნას წინამდებარე მოთხოვნის გათვალისწინებით. სატენდერო დოუკემენტაციის ატვირთვა უნდა განხორციელდეს ელექტრონულად ვებ გვერდზე.
  3. სატენდერო წინადადების წარდგენის (ატვირთვის) ბოლო ვადაა: 2023 წლის 27 მარტი სამუშაო დღის ბოლომდე.

# კომუნიკაცია და ინფორმაციის მოთხოვნა

* 1. ნებისმიერი კომუნიკაცია და ინფორმაციის მოთხოვნა ტენდერთან დაკავშირებით გაგზავნილი უნდა იქნეს წერილობით, შემდეგ ელ.ფოსტაზე: [tenders.mestiachalaenergy@gmail.com](mailto:tenders.mestiachalaenergy@gmail.com). ყველა კითხვა გაგზავნილ უნდა იქნას ტენდერის დასრულების ვადის ამოწურვამდე 2 (ორი) სამუშაო დღით ადრე, წინააღმდეგ შემთხვევაში, დამკვეთი უფლებამოსილია არ გასცეს პასუხი მონაწილე კომპანიებს.
  2. ნებისმიერ ინფორმაცია/პასუხი გაეგზავნება ყველა პრეტენდენტს წერილობით ელ.ფოსტით. ტენდერის დასრულების თარიღის შემდგომ ინფორმაციის მოთხოვნაზე პასუხი არ გაიგზავნება.
  3. დამკვეთი რეკომენდაციას უწევს ტენდერში მონაწილეს ადგილმდებარეობის უკეთ შესასწავლად ადგილზე ჩავიდეს და შეამოწმოს სამუშაო ლოკაცია. ვიზიტის ხარჯებს უზრუნველყოფს ტენდერში მონაწილე.
  4. სატენდერო წინადადება ძალაში უნდა იყოს 90 (ოთხმოცდაათი) კალენდარული დღის ვადაში.

# სატენდერო წინადადების ფორმატი

პრეტენდენტების მიერ წარდგენილი სატენდერო წინადადება ჩამოყალიბებული უნდა იყოს შემდეგი ფორმატით:

1. **ზოგადი ინფორმაცია კომპანიის შესახებ- კომპანიის** ზოგადი აღწერი, თანამშრომლების რაოდენობა, პროექტის შესრულებაში ჩართული თანამშრომლების რაოდენობა და კვალიფიკაციის შესახებ დამატებითი ინფორმაციის წარმოდგენა, მოთხოვნის მიხედვით;
2. **გამოცდილება:**

**ა) შესრულებული სამუშოაების ზოგადი ჩამონათვალი:** ბოლო 5 წლის მანძილზე მსგავსი პროექტების ჩამონათვალი (დასრულებული და მიმდინარე) დანართი 3;

**ბ) სარეკომენდაციო წერილი -** მინიმუმ 3 (დამატებითი მოთხოვნის საფუძველზე);

**გ) შემოთავაზებული ქვე-კონტრაქტორები (არსებობის შემთხვევაში)-** კომპანიის დასახელება და ინფორმაცია, სამუშაო მოცულობა/აღწერა რომელისაც ქვე-კონტრაქტორი შეასრულებს;

1. **ტექნიკური ინფორმაცია-** მოთხოვნის შესრულებასთან დაკავშირებული ზოგადი ინფორმაცია, გამოყენებული მასალის ტექ. დოკუმენტაცია, სამუშაო პროცესის აღწერა და ეტაპები დანართი 1;
2. **შემოთავაზებული სამუშაო შესრულების დეტალური გეგმა-გრაფიკი** **და ეტაპები;**
3. **საგარანტიო პირობები - მინიმუმ 5 წელი;**
4. **კომერციული წინდადება:** ფასები წარდგენილი უნდა იქნას დამატებითი ღირებულების ჩათვლით, ფასი უნდა შეიცავდეს ტრანსპორტირების, მასალისა და მომსახურების ფასს, საქართველოს კანონმდებლობით დადგენილი გადასახადებისა და სავალდებულო შენატანების ჩათვლით.

# სამუშაოების ზოგადი აღწერა და დამატებითი მოთხოვნები

შპს „მესტიაჭალა ენერჯი “ მესტიის მუნიციპალიტეტში ფლობს მესტიაჭალა 1 ჰესს(20 მგვტ).

აღნიშნული ჰიდროელექტროსადგური დაკავშირებულია 35კვ საკაბელო ელექტროგადამცემი

ხაზით, ქვესადგურ „კახარი-110“-თან. აღნიშნულ 110კვ-იან ქვესადგურს შპს „მესტიაჭალა

ენერჯი “ და სს“სვანეთი ჰიდრო“ ერთობლივად უწევენ ოპერირებას. მესტიაჭალა1 ჰესს

ინფრასტრუქტურაში შედის საკაბელო ხაზები შემდეგი მახასიათებლებით:დეტალური ინფორმაცია წარმოდგენილია ტექნიკურ დავალებაში დანართ 2.

ტენდერში მონაწილემ უნდა უზრუნველყოს ყველა საჭირო მასალის შემოწმება მიწოდებამდე და წარმოადგინოს ყველა შესაბამისი დამადასტურებელი დოკუმენტაცია (შემოწმების ოქმები, სერტიფიკატები და სხვა).

სატენდერო წინდადებით გათვალისწინებული მასალის ჩამონათვალის გარდა წარმოდგენილი უნდა იყოს, ყველა შემოთავაზებული მასალისა თუ საქონლის ტექნიკური სპეციფიკაცია, მარკა, მწარმოებელი, ხარისხის და წარმოშობის სერტფიკატები.

დამკვეთი უფლებამოსილია მოსთხოვოს პრეტენდენტს შემოთავაზებული მასალის ჩანაცვლება სხვა სპეციფიფიკაციის ან მწარმოებლის საქონლით. კონტრაქტორს არ აქვს უფლება ერთპიროვნული გადაწყვეტილების საფუძველზე შეცვალოს სატენდერო წინადადებით დამკვეთთან შეთანხმებული მასალა, შეთანხმებისა და წინასწარი წერილობითი დასტურის მიღების გარეშე.

ტენდერში მონაწილემ უნდა წარმოადგინოს წინასწარ ტექნიკის ჩამონათვალი, რომელსაც გამოიყენებს სამუშაოების მსვლელობისას.

**მასალის ტრანსპორტირება და დასაწყობება**

* პრეტენდენტმა უნდა უზრუნველყოს საქონლის შესაბამისი შენახვის პირობების უზურნველყოფა დამკვეთის მითითების მიხედვით;
* ტენდერში მონაწილემ უნდა უზრუნველყოს, დატვირთვის/დაცლის, ტრანსპორტირების დროს საქართველოს კანონმდებლობით გათვალისწინებული შრომისა და უსაფრთხოების ყველა ნორმის დაცვა;
* უსაფრთხო ტრანსპორტირების, დატვირთვა/დაცლის და დასაწყობების პროცესისთვის ყველა საჭირო ხელსაწყოს და ტექნიკით უზრუნველყოფა უნდა მოახდინოს პრეტენდენტმა.

# გეგმა-გრაფიკი/შესრულების ვადები

ტენდერში მონაწილემ უნდა წარმოადგინოს სამუშაოების შესრულების პროცესის გეგმა-გრაფიკი ეტაპების მიხედვით.

სამუშაო გეგმა-გრაფიკი უნდა მოიცავდეს ძირითად ეტაპებს, თანმიმდევრობას და ვადებს ყოველი ეტაპის ხანგრძლივობას კალენდარულ დღეებში, რაც საჭიროა ამ ეტაპის შესასრულებლად. ტენდერში მონაწილემ უნდა გაითვალისწინოს ამინდის პირობებით გამოწვეული სავარაუდო შეფერხებები.

სამუშაოების დასრულების საბოლოო ვადა არ უნდა აღემატებოდეს 2023 წლის 15 მაისს.

# საგარანტიო პირობები

შემსრულებელმა უნდა მიუთითოს საგარნტიო პერიოდი და პირობები სამუშაოებისა და საჭირო მასალების მიხედვით.

პრეტენდენტი უზრუნველყოფს სამუშაო პროცესში ყველა მოთხოვნის შესაბამისობას, რომელიც ასახულია სატენდერო დავალებაში. გამოყენებული მასალის ჩამონათვალი, სპეციფიკაცია წინასწარ შეთანხმდება მხარეებს შორის. კონტრაქტორის მიერ გამოყენებული საქონელი იქნება ახალი. საგარანტიო პერიოდის მანძილზე პრეტენდენტი უზრუნველყოფს სათადარიგო ნაწილების მოწოდებას ან ახალი მოწყობილობით ჩანაცვლებას საგარანტიო პირობების ფარგლებში. კონტრაქტორი პასუხისმგებელია, როგორც საკუთარი ასევე, ქვეკონტრაქტორის მიერ მოწოდებული მასალის ხარისხსა და საგარანტიო პირობებზე.

იმ შემთხვევაში, თუ საგარანტიო პირობების გათვალისწინებით მოხდება რაიმე ხარვეზის აღმოფხვრა ან მასალის ჩანაცვლება, მაშინ ასეთ საქონელზე ახალი საგარანტიო პერიოდი/პირობები იქნება გათვალისწინებული.

ყოველი სამუშაოს შესაბამისი ეტაპის შესატყვისი სამუშაოების შესრულება დადასტურდება შუალედურ მიღება-ჩაბარების აქტზე ხელის მოწერით. ხოლო საბოლოო მიღება-ჩაბარების აქტს ხელი მოეწერება მხოლოდ მაშინ, როდესაც შემსრულებელი შეასრულებს ყველა სამუშაოს სათანადოდ და დროულად, მათ შორის საჭირო შემოწმებებს, ყველა ხარვეზის გასწორებას, შესაბამისი დოკუმენტის სათანადო წესით გაფორმებასა და ჩაბარებას საქართველოს მოქმედი კანონმდებლობის შესაბამისად.

**ქვეკონტრაქტორი**

ტენდერში მონაწილემ უნდა წარმოადგინოს დეტალური ინფორმაცია ნებისმიერ ქვეკონტრაქტორზე, რომელიც ჩაერთვება სამუშაოების შესრულებაში. ქვეკონტრაქტორი უნდა აკმაყოფილებდეს იმავე ხარისხის სტანდარტებსა, რაც მოთხოვნილია ტენდერში მონაწილის მიმართ. პრეტენდენტი პასუხისმგებელია ქვეკონტრაქტორის მიერ შესრულებულ სამუშაოს ნებისმიერ მოცულობაზე.

# კომერციული წინადადება

ფასები წარდგენილი უნდა იქნას \_\_\_, დამატებითი ღირებულების ჩათვლით, ფასი უნდა შეიცავდეს ტრანსპორტირების, მასალისა და მომსახურების ფასს, საქართველოს კანონმდებლობით დადგენილი გადასახადებსა და სავალდებულო შენატანებს.

პრეტენდენტმა უნდა წარმოადგინოს დეტალური განფასება.

წარმოდგენილი ერთეული ფასები ფიქსირებულია, ან ღირებულების ცვლილების ალბათობის შემთხვევაში ფასწარმოქმნის დეტალური კალკულაცია უნდა იქნეს წარმოდგენილი (ვალუტის კურსი, ტარიფი და ასე შემდეგ).

**გადახდის პირობა:**

|  |  |  |  |
| --- | --- | --- | --- |
|  | **პროცენტი** | **დასახელება** | **გადახდის პერიოდულობა / ვადები** |
| 1. | % | წინასწარი გადახდა | კონტრაქტის ორმხრივად ხელმოწერიდან საბანკო გარანტიის საფუძველზე. გადახდა განხორციელდება 15 კალენდარული დღის განმავლობაში. საბანკო გარანტია ძალაში უნდა იყოს კონტრაქტით გათვალისწინებული სამუშოაების დასრულებიდან 1 დამატებითი თვის ვადით. |
| 2. | % | ეტაპობრივი შუალედური გადახდები | საქონლის ღირებულების გადახდა განხორციელდება ფაქტობრივად მიწოდებული მასალების მიხედვით, შესაბამისი მიღება-ჩაბარების აქტებისა და ზედნადებების საფუძველზე.  შესასრულებელი სამუშაოების საფასურის გადახდა იწარმოებს ხელშეკრულების საგნით გათვალისწინებული სამუშაოების დასრულების შემდეგ, შესაბამისი ორმხრივად გაფორმებული მიღება-ჩაბარების აქტის საფუძველზე.  მომსახურების საფასურის გადახდა, რომელიც დაკავშირებულია ნებართვების მიღებასთან, განხორციელდება შესაბამისი სამსახურებიდან ნებართვების აღებისა და დამკვეთვისთვის წარდგენის შემდეგ.  გადახდა იწარმოებს შესაბამისი დოკუმენტაციის ორმხრივად დადასტურებიდან 15 კალენდარული დღის ვადაში. |
| 3 | 5 % | საერთო ღირებულების დაკავების ოდენობა /  დაკავების გარანტია | კონტრაქტორი წარმოადგენს დაკავების გარანტიას, რომელიც ძალაში იქნება კონტრაქტორის ვალდებულებების სრულ შესრულებამდე და საბოლოო მიღება-ჩაბარების ორმხრივად გაფორმების თარიღიდან 15 დღის ვადაში. |

# შეფასების პროცესი

სატენდერო წინადადების შეფასების პროცესში, სატენდერო კომიტეტი შეაფასებს: კვალიფიკაციასა და გამოცდილებას, ხარისხს, კომერციულ ნაწილს, შესრულების ვადებს. შეფასების პირველი ეტაპის შემდგომ, შესაძლებელია განხორციელდეს კომუნიკაცია მონაწილე კომპანიებთან დამატებითი დაზუსტებების მიზნით.

# დამატება ცვლილება

დამკვეთის მხრიდან სატენდერო პაკეტის ნებისმიერი ცვლილება ან დამატებითი ინფორმაცია გაიგზავნება წერილობით ელ. ფოსტის საშუალებით ყველა პრეტენდენტთან და გამოცხადდება tenders.ge-ზე. ტენდერში მონაწილემ თავის მხრივ უნდა დაადასტუროს ინფორმაციის მიღება. იმ შემთხვევაში. თუ დამატებითი ცვლილების ან ინფორმაციის გათვალისწინება არ მოხდება სატენდერო წინადადებაში, დამკვეთი უფლებამოსილია არ მიიღოს ასეთი სატენდერო წინადადება.

# შრომის უსაფრთხოება

პრეტენდენტი პასუხისმგებელია საკუთარი და ქვეკონტრაქტორის პერსონალის მხრიდან საქართველოს კანონმდებლობით დადგენილი შრომისა და უსაფრთხოების ნორმების დაცვაზე, როგორც სამუშაო ასევე ტრანსპორტირების და ტექნიკის ექსპლუატაციის პროცესში. ტენდერში შერჩეული კომპანია განახორციელებს პერსონალის ინსტრუქტაჟს, ტრეინინგსა და შრომისა უსაფრთხოების ეკიპირებით აღჭურვას და დაზღვევას.

# სამუშაო ხარისხის კონტროლი და ზედამხედველობა

დამკვეთი უფლებამოსილია:

ა) შეამოწმოს სამუშაო პროცესის ხარისხი და მსვლელობა ნებისმირ დროს საკუთარი გადაწყვეტილების საფუძველზე, მოახდინოს წინასწარი შეტყობინების საფუძველზე სამუშაო მოცულობის შეცვლა, გაუწიოს ტენდერში შერჩეულ კომპანიას სამუშაოების შესასრულებლად საჭირო ინსტრუქტაჟი.

ბ) დანიშნოს საკუთარი ზედამხედველი / წარმომადგენელი, რომელიც განახორციელებს, წერილობით და ვერბალურ კომუნიკაციას სამუშაოს ხარისხთან, შესაძლო ხარვიზების აღმოფხრასთან დაკავშირებით, როგორც სამუშაო, ასევე საგარანტიო პერიოდში.

1. **ზოგადი ვალდებულებები:**

დამკვეთი უფლებამოსილია შეიტანოს კონტრაქტით განსაზღვრულ სამუშაოებში ცვლილება. შემსრულებელმა უნდა წარადგინოს მოთხოვნილი ცვლილებების გათვალისწინებით განახლებული შეთავაზება სამუშაოების გაგრძელებამდე. კონტრაქტორმა უნდა წარადგინოს დეტალური ხარჯთაღრიცხვა მასალების, მუშახელის ხელფასებისა და სხვა დამატებით ხარჯების ჩათვლთ, ასევე განახლებული გეგმა-გრაფიკი. დამკვეთმა წერილობით უნდა დაადასტუროს შეთავაზება სამუშაოების განხორციელებამდე.

დამკვეთის მხრიდან წინასწარი წერილობითი დასტურის გარეშე მსგავსი სამუშაოების ინვოისების წარდგენა მიუღებელია.

საპროექტო დოკუმენტაციაშია/დიზაინში მნიშვნელოვანი ცვლილებების შემთხვევაში, აღნიშნული ცვლილებები უნდა დაადასტუროს ორივე მხარემ.

**ნიმუშების დადასტურება**

დამკვეთი უფლებამოსილი მოითხოვოს მოწყობილობების და მასალების ნიმუშების წარდგენა, რომელთა გამოყენება დაგეგმილია სამუშაო პროცესში შემსრულებლის მხრიდან. დამკვეთი მოახდენს მათ დადასტურებს გამოყენებამდე. კონტრაქტორი დაფარავს ნიმუშების წარდგენასთან დაკავშირებულ ხარჯებს.

# დოკუმენტაცია და კონფიდენციალურობა

ყველა ნახაზი და ტექნიკური დოკუმენტაცია, რომელიც მომზადდება მიმდინარე ტენდერით გათვალისწინებული პროექტის ფარგლებში წარმოადგენს დამკვეთის საკუთრებას. მათი გამოყენება, შეცვლა ან მესამე მხარისთვის გადაცემა დამკვეთის თანხმობის გარეშე დაუშვებელია.

პროექტის განხორციელებისათვის საჭირო დოკუმენტაციის ჩამონათვალის განსაზღვრა მოხდება მხარეებს შორის წინასწარ შეთანხმების საფუძველზე.

მიმდინარე ტენდერის და პროექტის განხორციელების პროცესში გამოყენებული ყველა დოკუმენტაცია და გაცემული ინფორმაცია არის კონფიდენციალური. კონტრაქტორი და მისი ნებისმიერი ქვეკონტრაქტორი (ასეთის არსებობის შემთხვევაში) ვალდებულები არიან დაიცვან კონფიდენციალურობა.

# სამუშაოების შესრულების გარანტია, პროექტის და სამუშაოების დაზღვევა, საგარანტიო პირობების შესრულების ვალდებულება/გარანტია

**15.1 სამუშაოების შესრულების გარანტია,**

პრეტენდენტი წარმოადგენს კონტრაქტით გათვალისწინებული სამუშაოების შესრულების გარანტიას ხელშეკრულების საერთო ღირებულების 10% -ის ოდენობით. შესრულების გარანტია გაცემული უნდა იქნას ბანკის ან სადაზღვევო კომპანიის მიერ, კონტრაქტით გათვალისწინებულ ვალუტაში. შესრულების გარანტია ძალაში იქნება საგარანტიო პირობების გარანტიის დამკვეთისთვის წარდგენის თარიღიდან 15 კალენდარული დღის ვადაში.

დამკვეთი გამოითხოვს გარანტიით გათვალისწინებული თანხის ანაზღაურებას კონტრაქტორის მხრიდან კონტრაქტის პირობების დარღვევისა და მასზე დაკისრებული ვალდებულებების შეუსრულებლობის შემთხვევაში. გარანტიის გამცემი ორგანიზაცია უზრუნველყოფს გარანტიით გათვალისწინებული თანხის გაცემას დამკვეთის სასარგებლოდ შეფერხების გარეშე. თანხის მოთხოვნამდე, პრეტენზიის არსებობის შემთხვევაში დამკვეთი წინასწარ წერილობითი სახით აცნობებს კონტრაქტორს მისი მოთხოვნის შესახებ და პრეტენზიის საფუძველს.

* 1. **სამუშაოების დაზღვევა**

პრეტენდენტი წარმოადგენს სამუშაოების დაზღვევას, რომელიც განკუთვნილია ტენდერით განსაზღვრულ სამუშაოებისთვის. პრეტენდენტი უზრუნველყოფს სადაზღვევო პრემიის დაფარვას კონტრაქტით განსაზღვრული ვალდებულების სრულ შესრულებამდე.

კონტრაქტორი წინასწარ მოახდენს სადაზღვევო პირობებისა და სადაზღვევო კომპანიის შეთანხსმებას დამკვეთთან.

* 1. **საგარანტიო პირობების შესრულების ვალდებულება/გარანტია**

პრეტენდენტი წარმოადგენს საგარანტიო პირობების შესრულების გარანტიას საბოლოო მიღება-ჩაბარებით განსაზღვრული ფაქტობრივად შესრულებული სამუშაოების ღირებულების 5% -ის ოდენობით. აღნიშნული გარანტია ძალაში იქნება მიღება-ჩაბარების ორმხრივად ხელმოწერის დღიდან 5 (ხუთი) წლის განმავლობაში. საგარანტიო თანხის დაქვითვა და დაქვითვის ოდენობის განსაზღვრა მოხდება მხარეებს შორის წინასწარ შეთანხმების საფუძველზე.

# დამატებითი მოთხოვნები

ტენდერში მონაწილემ უნდა წარმოადგინოს ინფორმაცია და ქვემო ჩამოთვლილი დოკუმენტაცია დამატებითი მოთხოვნის საფუძველზე

* განახლებული ამონაწერი რეესტრიდან
* ვალიდური სერტიფიკატები/ლიცენზიები (ასეთის, არსებობის შემთხვევაში)
* სრული საბანკო რეკვიზიტები
* კომპანიას არ უნდა გააჩნდეს დავალიანება ბიუჯეტის მიმართ
* ბოლო 5 წლის მანძილზე სასამართლო დავების არსებობის შემთხვევაში, კომპანიამ უნდა წარმოადგინოს დამატებითი ინფორმაცია
* პარტნიორების ჩამონათვალი
* რეკომენდაციები

**დანართი №1 ტექნიკური მონაცემები**

**ზოგადი ინფორმაცია კომპანიის გუნდის შესახებ:**

|  |  |  |  |  |
| --- | --- | --- | --- | --- |
| **ფუნქცია მოვალეობა** | **განათლება** | **გამოცდილება წლები (ტენდერში მონაწილე კომპანიასთან თანამშრომლობის)** | **ზოგადი გამოცდილება მსგავსი სამუშაოების შესრულების** | **მუდმივი თანამშრომელი /კონტრაქტორი (პროექტების მიხედვით)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**პროექტში გათვალისწინებული პერსონალი**

|  |  |  |  |  |
| --- | --- | --- | --- | --- |
| **ფუნქცია მოვალეობა** | **განათლება** | **გამოცდილება წლები (ტენდერში მონაწილე კომპანიასთან თანამშრომლობის)** | **ზოგადი გამოცდილება მსგავსი სამუშაოების შესრულების** | **სამუშაობის შესრსულებისას პასუხისმგებელი** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**დანართი № 2 ხარჯთაღრიცხვა**

კომპანიის დასახელება და რეკვიზიტები

თარიღი

**კომერციული წინადადება**

**საქონელი/მასალა**

|  |  |  |  |  |  |
| --- | --- | --- | --- | --- | --- |
| **დასახელება** | **რაოდენობა** | **ერთეულის ფასი ლარი** | **საერთო ფასი ლარი** | **მწარმოებელი** | **საგარანტიო ვადა** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

მომსახურება/სამუშაოები

|  |  |  |  |
| --- | --- | --- | --- |
| **დასახელება** | **მოცულობა** | **საერთო ფასი ლარი** | **საგარანტიო ვადა** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**დანართი №3 გამოცდილება, შესრულებული და მიმდინარე სამუშაოების ჩამონათვალი**

|  |  |  |  |  |  |
| --- | --- | --- | --- | --- | --- |
| **პერიოდი** | **დამკვეთი** | **პროექტის დასახელება** | **ზოგადი აღწერა** | **სამუშაოების ღირებულება** | **მიმდინარე სტატუსი** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |